Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: szóló 2000. évi C. törvény elõírásai szerint, a rábízott állami vagyonnal kapcsolatos könyvvezetési és éves beszámoló
Paragraph Index: 1279

(1) Az R. 14. § (1) bekezdése helyébe a következõ rendelkezés lép: „(1) Az állami vagyon használóját – amennyiben saját eszközeik között állami vagyonelemet tartanak nyilván, ezen eszközök vonatkozásában – a 13. § (1) bekezdés szerinti vagyonnyilvántartás hiteles vezetése és az MNV Zrt. beszámoló-készítési kötelezettségének megalapozottsága érdekében az állami vagyon hasznosítására kötött szerzõdés szerinti adatszolgáltatási kötelezettség terheli. Ennek teljesítése érdekében a vagyon használója számviteli politikáját és nyilvántartásait köteles úgy kialakítani és vezetni, hogy azok biztosítsák az adatszolgáltatás pontosságát és ellenõrizhetõségét. A tulajdonosi jogokat gyakorló szervezetek az egységes vagyonnyilvántartás érdekében kötelesek adatot szolgáltatni az MNV Zrt. részére. A nyilvántartás egységessége, pontossága és az adatellenõrzések biztosítása érdekében az érintettek kötelesek az MNV Zrt.-vel együttmûködni.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes